Na temelju članka 82. stavka 2. Pravilnika o proračunskom računovodstvu i računskom planu („Narodne novine“ broj 124/14., 115/15., 87/16. i 3/18) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13. i 2/18), Općinsko vijeće Općine Sveti Ivan Žabno na 14. sjednici održanoj 29. ožujka 2019. donijelo je

**ODLUKU**

**o raspodjeli rezultata poslovanja**

**Općine Sveti Ivan Žabno za 2018. godinu**

Članak 1.

Odlukom o raspodjeli rezultata poslovanja Općine Sveti Ivan Žabno za 2018. godinu (u daljnjem tekstu: Odluka) utvrđuje se raspodjela rezultata poslovanja Općine Sveti Ivan Žabno za 2018. godinu, kojeg čini stanje na osnovnim računima podskupine 922 - višak/manjak prihoda na dan 31. prosinac 2018. godine:

* 92211 - višak prihoda poslovanja u svoti 5.175.604,79 kuna,
* 92222 - manjak prihoda od nefinancijske imovine u svoti 1.725.653,47 kuna,
* 92223 - manjak primitaka od financijske imovine u svoti 750,00 kuna

Članak 2.

Dio ostvarenog viška prihoda poslovanja u svoti 1.725.653,47 kuna raspoređuje se za pokriće manjka prihoda od nefinancijske imovine.

Dio ostvarenog viška prihoda poslovanja u svoti 750,00 kuna raspoređuje se za pokriće manjka primitaka od financijske imovine.

Članak 3.

Struktura viška prihoda u iznosu 3.449.201,32 kuna sastoji se od sljedećih izvora financiranja:

1. neutrošena sredstva tekućih pomoći iz državnog proračuna –ostalo u iznosu od 1.480.038,08 kuna;

2. neutrošena sredstva Hrvatskog zavoda za zapošljavanje za financiranje zapošljavanja nezaposlenih osoba na javnim radovima u iznosu od 28.199,88 kuna;

3. neutrošena sredstva komunalne naknade u iznosu od 651.400,00 kuna;

4. neutrošena sredstva općih prihoda i primitaka u iznosu od 721.495,29 kuna;

5. neutrošena sredstva vlastitih prihoda u iznosu od 175.013,47 kuna;

6. neutrošena sredstva zakupa i prodaje poljoprivrednog zemljišta u iznosu od 393.054,60 kuna.

Članak 4.

Višak prihoda poslovanja u iznosu od 3.449.201,32 kune planira se I. Izmjenama i dopunama Proračuna Općine Sveti Ivan Žabno za 2019. godinu, te će se koristiti sukladno zakonskim propisima za namjene za koje su sredstva prikupljena.

Članak 5.

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

KLASA: 400-05/19-01/01

URBROJ: 2137/19-02/1-19-1

Sveti Ivan Žabno, 29. ožujka 2019.

PREDSJEDNIK:

Krešimir Habijanec